Document ID: 32007D0213

ROZHODNUTIE KOMISIE
z 2. apríla 2007,
ktorým sa mení a dopĺňa rozhodnutie 2007/31/ES, ktorým sa ustanovujú prechodné opatrenia, pokiaľ ide o zásielky určitých výrobkov sektora mäsa a mlieka, na ktoré sa vzťahuje nariadenie Európskeho parlamentu a Rady (ES) č. 853/2004, z Bulharska do iných členských štátov
[oznámené pod číslom K(2007) 1443]
(Text s významom pre EHP)
(2007/213/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Bulharska a Rumunska, a najmä na jeho článok 42,
so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
keďže:
(1)
V rozhodnutí Komisie 2007/31/ES (2) sa ustanovujú prechodné opatrenia, pokiaľ ide o zásielky určitých výrobkov sektora mäsa a mlieka, na ktoré sa vzťahuje príloha III k nariadeniu Európskeho parlamentu a Rady (ES) č. 853/2004, ktorým sa ustanovujú osobitné hygienické predpisy pre potraviny živočíšneho pôvodu (3). Tieto výrobky by sa mali z Bulharska odosielať len vtedy, ak pochádzajú z prevádzkarne uvedenej v prílohe k tomuto rozhodnutiu.
(2)
V súčasnosti Bulharsko prehodnocuje všetky prevádzkarne v uvedených sektoroch. V tejto súvislosti Bulharsko požiadalo o vypustenie určitých prevádzkarní uvedených v zozname v prílohe k rozhodnutiu 2007/31/ES. Preto by sa mal tento zoznam prevádzkarní v uvedenej prílohe zodpovedajúcim spôsobom aktualizovať. V záujme zrozumiteľnosti je vhodné ho nahradiť prílohou k tomuto rozhodnutiu.
(3)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2007/31/ES sa nahrádza textom v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 2. apríla 2007

Labels: 17
0
3
7
18
15